CELEX: C2006/131/52
Language: lv
Date: 2006-06-03 00:00:00
Title: Lieta C-115/06: Lūgums sniegt prejudiciālu nolēmumu — izteikts ar  Arbeitsgericht Berlin 2006. gada 28. februāra  rīkojumu —  Annette Radke  pret  Achterberg Service GmbH & Co KG

3.6.2006   
            
            
               LV
            
            
               Eiropas Savienības Oficiālais Vēstnesis
            
            
               C 131/29
            
         Lūgums sniegt prejudiciālu nolēmumu — izteikts ar Arbeitsgericht Berlin2006. gada 28. februāra rīkojumu — Annette Radke pret Achterberg Service GmbH & Co KG
   
   (Lieta C-115/06)
   (2006/C 131/52)
   Tiesvedības valoda — vācu
   Iesniedzējtiesa
   
      Arbeitsgericht Berlin (Vācija)
   Lietas dalībnieki pamata procesā
   
      Prasītāja: Annette Radke
   
   
      Atbildētāja: Achterberg Service GmbH & Co KG
   
   Prejudiciālie jautājumi
   
               1)
            
            
               
                           a)
                        
                        
                           Vai Padomes 1998. gada 20. jūlija Direktīva 98/59/EK (1) par dalībvalstu tiesību aktu tuvināšanu attiecībā uz kolektīvo atlaišanu ir interpretējama tādējādi, ka konsultācijas procedūra Direktīvas 2. panta nozīmē ir uzskatāma par pabeigtu, tiklīdz tiešās pārrunas starp darba devēju un darba ņēmēju pārstāvjiem ir bijušas nesekmīgas, vai arī — ja darba devējs un/vai darba ņēmēju pārstāvji vēršas valsts tiesību aktos paredzētā strīdu risināšanas iestādē — vai pārrunām šajā iestādē arī ir jābūt pabeigtām?
                        
                     
                           b)
                        
                        
                           Gadījumā, ja atbilde uz otro alternatīvu ir apstiprinoša, vai Direktīvā ir noteikts, ka pirms atlaišanas paziņojuma ir jābūt pabeigtām gan pārrunām strīdu risināšanas iestādē par iespēju izvairīties un kolektīvās atlaišanas vai samazināt atlaižamo darba ņēmēju skaitu, kā arī pārrunām par iespēju mazināt atlaišanas sekas, izmantojot sociālās garantijas?
                        
                     
         
               2)
            
            
               
                           a)
                        
                        
                           Vai Direktīva ir interpretējama tādējādi, ka paziņojumu nodarbinātības dienestam saskaņā ar Direktīvas 3. pantu var nosūtīt tikai pēc konsultācijas procedūras pabeigšanas?
                        
                     
                           b)
                        
                        
                           Gadījumā, ja atbilde uz a) jautājumu ir apstiprinoša, vai pirms paziņojuma izdarīšanas ir jābūt pabeigtām gan pārrunām par izvairīšanos no kolektīvās atlaišanas vai tās ierobežošanu, gan pārrunām par atlaišanas seku mazināšanu?
                        
                     
         
      (1)  OV L 225, 16. lpp.